**06.12.2023(1).**

**E-pasta nosaukums**

Par līguma grozījumiem

**E-pasta teksts**

Nacionālais veselības dienests (turpmāk – Dienests) nosūta Jums primārās veselības aprūpes pakalpojumu sniegšanas un apmaksas līguma grozījumus, kuru parakstīšana pagarina šobrīd spēkā esošo līgumu līdz 2024. gada 31. decembrim. Grozījumi paredz tikai līguma darbības termiņa pagarināšanu. Dienests aicina Jūs **līdz 2023. gada 15. decembrim (ieskaitot) parakstīt grozījumus un nosūtīt tos Dienestam.** Ja Jūs neplānojat parakstīt grozījumus, lūgums informēt Dienestu līdz 15. decembrim, lai Dienests varētu plānot primārās veselības aprūpes pakalpojumu nodrošināšanu praksē reģistrētajiem pacientiem no 2024. gada 1. janvāra.

  Šobrīd spēkā esošā līguma darbības termiņš ir līdz 2023. gada 31. decembrim. Līguma pagarināšana ir nepieciešama, lai Jūsu vadītā ārstniecības iestāde / ārstu prakse arī pēc 2023. gada 31. decembra varētu turpināt nodrošināt valsts apmaksātos veselības aprūpes pakalpojumus iedzīvotājiem, tai skaitā izrakstīt kompensējamo medikamentu receptes un nosūtījumus uz valsts apmaksātajiem pakalpojumiem – izmeklējumiem, speciālistu konsultācijām, u.c., un secīgi turpināt saņemt apmaksu par iedzīvotājiem sniegtajiem veselības aprūpes pakalpojumiem.

 Jautājumu gadījumā Jūs varat sazināties ar …. nodaļas speciālistiem, zvanot pa tālruni ….

**Augsti novērtējam mūsu sadarbību primārās veselības aprūpes pakalpojumu nodrošināšanā un vēlamies pateikties ikvienam par līdz šim paveikto! Ikviens ģimenes ārsts sniedz nozīmīgu ieguldījumu Latvijas veselības aprūpes sistēmā. Arī turpmāk strādāsim ciešā sadarbībā, lai nodrošinātu ģimenes ārstu praksēm iespējami labākos pakalpojumu sniegšanas un apmaksas nosacījumus, kopā rūpējoties par Latvijas iedzīvotāju veselību un labbūtību.**

Vienlaikus informējam, ka Veselības ministrija turpinās sarunas ar Latvijas Ģimenes ārstu asociāciju un Latvijas Lauku ģimenes ārstu asociāciju par ģimenes ārstu prakšu stiprināšanu, tai skaitā to finansēšanu un jautājumiem, kas tiek regulēti ar Ministru kabineta noteikumiem. Finansējuma vai noteikumu izmaiņu gadījumā izmaiņas būs saistošas visiem, kas ir parakstījuši līguma grozījumus.